Иахьа ԥхьатәара иҟоу аинрал Закан Нанба хәажәкыра 13 аҽны 70 шықәса ихыҵит. Аиубилиар арадио Sputnik Аԥсны аефир аҿы игәалаиршәеит ихәыҷра шықәсқәа.
Гәдоуҭатәи араионтә телехәаԥшра аиҳабы Лариса Ҷанԥҳа арадио Sputnik Аԥсны аефир аҿы еиҭалҳәеит ателехәаԥшра аусура заанкылаз атәы.
Артиллеристцәа Аԥсны аполигонқәа Ҵабали Нагвалоуи рҟны аҽазыҟаҵарақәа мҩаԥыргоит. Аҽазыҟаҵарақәа рыбжакы уахынла имҩаԥгахоит.
2020 шықәса хәажәкыра 22 рзы Аԥсны имҩаԥысуеит ахада иеиҭалхрақәа. Ахадарахьы кандидатцәас иқәгылоуп: Адгәыр Арӡынба, Аслан Бжьаниа, Леонид Ӡаԥшьба.
Атурфирма "Аԥсуа-тур" аиҳабы Елизавета Маланиаԥҳа арадио Sputnik Аԥсны аефир аҿы еиҭалҳәеит адоллар ахә ашьҭыҵра Аԥсны аԥсшьараамҭа ишаныԥшуа атәы.
Ахәаша, хәажәкыра 6 рзы абнабылрақәа аҭыԥ рыман хә-раионк рҿы: Гагра, Гәдоуҭа, Аҟәа, Очамчыра, Гал араионқәа рҿы. Урҭ абылрақәа ауаҩы инапы иахҟьеит ҳәа ирыԥхьаӡоит АҶА аҟны.
Аԥсны аамҭала амассатә уснагӡатәқәа раанкылара адҳәалоуп коронавирус ареспубликаҿ алаҵәара ашәарҭаразы.
Уаанӡа, коронавирус ацәшәараҟынтә NBA, амҵәышәмпыл азы Евролигеи Еврокубоки рчемпионат аԥыхын.
Март 13, 1945 шықәсазы Қырҭтәыла ацентртә компартиа ишьақәнарӷәӷәеит Аԥсны аԥсуа школкәа раркразы ақәҵара. Апублицист Терент Ҷаниа арадио Sputnik Аԥсны аефир аҿы еиҭеиҳәеит усҟантәи ахҭысқәа рыҿиашьа шыҟалаз атәы.
Аҟәатәи ақалақьтә ӡбарҭа ақәшаҳаҭхеит Аԥсны аҩныҵҟатәи аусқәа рминистрра аусзуҩцәа, Анзор Ҭарба ишьра иалахәу ҳәа агәаанагара зызрымоу ахаҿқәа, аҩнытә ҭакра рықәҵаразы.